দিল্লির বাঙালি বস্তিতে ভয়াবহ অগ্নিকাণ্ড, পুড়ে ছাই ৮০০ ঘর, মৃত ২ শিশু

ওয়েবডেস্ক: মুম্বইয়ে ইডি দফতরে বিধ্বংসী অগ্নিকাণ্ডের পরে দিল্লিতে (Delhi) পুড়ে ছাই বস্তি (shanties)। ঘটনায় দুই শিশুর মৃত্যু হয়েছে বলে খবর। আগুন লাগার কারণ এখনও স্পষ্ট নয়। কোনও একটি জায়গা থেকে শুরু হয়ে দ্রুত সেই আগুন চারদিকে ছড়িয়ে পড়ে। রবিবার উত্তর-পশ্চিম দিল্লির রোহিনীর (Northwest Delhi’s Rohini) একটি বস্তিতে আগুন লাগে। আগুলে লেলিহান শিখায় ৮০০ বস্তি পুড়ে ছাই হয়ে যায়। মর্মান্তিক মৃত্যু হয়েছে ২ শিশুর।

দিল্লির দমকল কর্মকর্তা (ডিএফএস) অতুল গর্গ (Delhi Fire Services (DFS) chief Atul Garg) এক্স হ্যান্ডেলে জানিয়েছেন, শ্রী নিকেতন অ্যাপার্টমেন্টের কাছে বাঙালি বস্তিতে আগুন লাগে। অনেক প্রতিকূলতার মধ্যে আগুন নেভানো হয়। দলকলবাহিনী খুব তৎপরতার সঙ্গে কাজ করেছেন। এলাকাটি সরু গলি ও ঘিঞ্জি হওয়ায় দমকলের গাড়ি নিয়ে আসতে সমস্যায় পড়ে। প্রায় তিনঘণ্টার প্রচেষ্টার পর আগুন নিয়ন্ত্রণে আসে।’

আরও পড়ুন: বড় খবর! ১৬ পাকিস্তানি ইউটিউব চ্যানেল বন্ধ করল কেন্দ্র

দিল্লির দমকল কর্মকর্তা (ডিএফএস) অতুল গর্গ জানান, সকাল ১১.৫৫ নাগাদ আমাদের কাছে ফোন আসে। তড়িঘড়ি ঘটনাস্থলে যায় দমকলের ২০টি ইঞ্জিন। দুপুর ২.০৫ -এর দিকে দুটি শিশুর দেহ উদ্ধার হয়। এদের মধ্যে একজনের বয়স আড়াই বছর ও আরেক জনের বয়স তিন বছর। শাহাবুল শেখ নামে ২৭ বছরের এক যুবক আহত হয়েছেন। প্রাথমিকভাবে অনুমান এলপিজি সিলিন্ডার বিস্ফোরণে এই অগ্নিকাণ্ডের ঘটনা ঘটেছে। বিকেল ৩.২০’র দিকে আগুন সম্পূর্ণ নিয়ন্ত্রণে আসে।

অন্যদিকে, স্থানীয়রা দাবি করেছেন যে দমকলের গাড়ি আসতে অনেক সময় লেগেছে।

দিল্লির মুখ্যমন্ত্রী রেখা গুপ্তা (Delhi Cm Rekha Gupta) এক্স হ্যান্ডেলে ঘটনায় শোকজ্ঞাপন করেছেন। মুখ্যমন্ত্রী জানিয়েছেন, দিল্লি সরকার ক্ষতিগ্রস্তদের সহায়তার জন্য প্রয়োজনীয় সকল ব্যবস্থা নিচ্ছে। স্থানীয় বিধায়ক সহ অতিরিক্তি জেলা শাসককে ঘটনাস্থলের পরিদর্শনের নির্দেশ দেন। বস্তিবাসীর জন্য ভ্রাম্যমাণ শৌচাগার, চিকিৎসা ব্যবস্থা সহ পর্যাপ্ত খাদ্য সরবরাহের নির্দেশ দিয়েছেন। ঘর হারানোদের স্থানীয় স্কুল ও অস্থায়ী শিবিরে রাখা হয়েছে।

দেখুন অন্য খবর-